section_heading: Karijera
paragraph_text: Snowden je sa zaposlenja u CIA-i prešao 2009. godine na mjesto kod kompanije Dell, ali opet na poslovima unutar objekta NSA u američkoj vojnoj bazi u Japanu. Kod te je kompanije ostao raditi do početka 2013. godine,<ref>Drew, Christopher and Shane, Scott. Résumé Shows Snowden Honed Hacking Skills, The New York Times, July 4, 2013. Retrieved 6.7.2013. uz plaću od otprilike 200.000 američkih dolara godišnje.<ref> U okviru državnom tajnom obavijene suradnje državne sigurnosne agencije NSA i privatne kompanije Dell, Snowden je 2010. godine završio godine obuku za "certificiranog etičnog hakera" ("Certified Ethical Hacker") - obrazovanje koje ga je načelno trebalo upoznati s metodama koje koriste hakeri, ali uz načelnu svrhu da se pomoću takvih znanja zaštiti informatičke sustave od hakerskih upada. Početkom 2013. godine prelazi na službu u kompaniju Booz Allen Hamilton, privatnu kompaniju s 26.000 zaposlenika koja radi isključivo na ugovorima s državnim službama i agencijama u oblasti informatičkih tehnologija, gdje oko tri mjeseca radi u objektu NSA u "Kunia Regional SIGINT Operations Center" na Havajima